**Tiszavasvári Város Önkormányzata**

**Képviselő-testületének**

**410/2019. (XI.28.) Kt. számú**

**határozata**

**A Tiszavasvári, Kossuth u. 4. sz. alatti gépkocsi-tároló ROJKO-MED Tanácsadó és Szolgáltató Kft. részére történő ingyenes használatba adásáról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva „A Tiszavasvári, Kossuth u. 4. sz. alatti gépkocsi-tároló ROJKO-MED Tanácsadó és Szolgáltató Kft. részére történő ingyenes használatba adásáról” szóló előterjesztéssel kapcsolatban az alábbi határozatot hozza:

A Képviselő-testület a **ROJKO-MED Tanácsadó és Szolgáltató Kft-vel -** mint a központi orvosi ügyeleti feladatokat ellátóval - használati szerződést köt a Központi Orvosi Rendelő (Tiszavasvári, Kossuth u. 4.) ingatlanán található három **gépkocsi-tároló közül a középső, 14 m2 nagyságúra –** az orvosi ügyeleti gépjármű tárolása céljából -, a határozat 1. mellékletét képező használati szerződésben foglaltak szerint.

A szerződéses jogviszony 2019.12.01. napjától 2020. 06.30. napjáig szól.

A Kft. a gépkocsi-tároló használata után bérleti díjat nem fizet.

Felkéri a polgármestert arra, hogy a használati szerződést a ROJKO-MED Tanácsadó és Szolgáltató Kft-vel kösse meg.

Határidő: 2019. november 30. Felelős: Szőke Zoltán polgármester

**Szőke Zoltán Ostorháziné dr. Kórik Zsuzsanna**

**polgármester jegyző**

410/2019.(XI.28.) Kt. sz. határozat 1. melléklete

**HASZNÁLATI SZERZŐDÉS**

mely létrejött a Tiszavasvári Város Önkormányzata Képviselő-testületének 410/2019. (XI.28.) Kt. számú határozata alapján egyrészről

**Tiszavasvári Város Önkormányzata**

székhelye: 4440 Tiszavasvári, Városháza tér 4.

adószám: 15732468-2-15

számlaszám: 11744144-15404761

képviselője: Szőke Zoltán polgármester,

mint használatba adó (továbbiakban: Használatba adó), másrészről

**ROJKO-MED Tanácsadó és Szolgáltató Kft.**

Székhelye: 4558. Ófehértó, Besenyődi u. 11.

adószám: 12451245-1-15

cégjegyzék száma: 15-09-075623

bankszámlaszám: …………………

képviselője: dr. Rojkó László ügyvezető

mint használatba vevő (továbbiakban: Használatba vevő) között a következő feltételek szerint:

1. Használatba adó a Használatba vevő használatába adja a Tiszavasvári Város Önkormányzata tulajdonában lévő tiszavasvári 2852 hrsz. alatt nyilvántartott, valójában Tiszavasvári, **Kossuth utca 4.** szám alatti központi orvosi rendelő udvarában található három gépkocsi-tároló közül a középső, **14 m2 nagyságú gépkocsi-tárolót** (továbbiakban: garázs) az **orvosi** **ügyeleti gépjármű tárolása céljából**.
2. Felek a birtokba adásról nem rendelkeznek, arról átadás-átvételi jegyzőkönyv nem készül, tekintettel arra, hogy az 1./ pontban szereplő garázs használója, ezen szerződés aláírását megelőzően is a Használatba vevő volt, ezért részére a garázs külön nem kerül átadásra.
3. A használati szerződés **2019. december 01. napjától az orvosi ügyeleti feladatellátás megszűnésének időpontjáig, azaz 2020. június 30. napjáig szól.**

1. Felek megállapítják, hogy Használatba vevő a garázs használatáért bérleti díjat nem fizet.
2. Használatba vevő köteles gondoskodni, a garázs hatósági tűzvédelmi, vagyonvédelmi és balesetvédelmi rendszabályai, környezetvédelmi előírások, valamint egyéb hatósági előírások betartásáról.

# Használatba vevő felelős minden olyan kárért, amely a garázs rendeltetésellenes, vagy szerződésellenes használatának következménye.

1. Használatba vevő a garázson átalakítást, felújítást, beruházást csak a Használatba adó engedélyével végezhet.
2. Használatba vevő a használati jog megszűnését követő 30 napon belül a garázst tisztán, rendeltetésszerű használatra alkalmas állapotban köteles a Használatba adó részére visszaadni.
3. Használatba vevő a garázst albérletbe nem adhatja, és egyéb módon sem terhelheti meg.
4. Használatba adó szavatol azért, hogy a Használatba vevő a garázst zavartalanul használhatja.
5. Használatba adót megilleti az azonnali felmondás joga akkor is, ha a garázsra a Használatba adónak a szerződéskötéskor nem ismert oknál fogva szüksége van.
6. A szerződés megszűnésekor a Használatba vevő elviheti az általa létesített berendezési és felszerelési tárgyakat.
7. Használatba adó jelen szerződést azonnali hatállyal felmondhatja:

* ha a Használatba vevő jelen szerződésben vállalt vagy jogszabályban előírt lényeges kötelezettségét nem teljesíti;
* ha a Használatba vevő rendeltetésellenes magatartást tanúsít;
* ha a Használatba vevő a használati jogot átruházza, vagy a garázst albérletbe adja a Használatba adó hozzájárulása nélkül.

1. Felek rögzítik, hogy a használati szerződés közös megegyezéssel bármikor megszüntethető. Jelen használati szerződést bármelyik fél indokolás nélkül 30 napos felmondási idővel a másik félhez intézett írásbeli nyilatkozatával felmondhatja.
2. Felmondás esetén a Használatba vevő csereingatlan biztosítására nem tarthat igényt.

A jelen szerződésben nem szabályozott kérdésekben a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény, Tiszavasvári Város Önkormányzata Képviselő-testületének a lakások és nem lakás célú helyiségek bérletéről és elidegenítéséről, valamint a lakáscélú önkormányzati támogatásról szóló hatályos önkormányzati rendelete, valamint a Ptk. rendelkezései az irányadóak.

Tiszavasvári, 2019……..

**Tiszavasvári Város Önkormányzata ROJKO-MED Tanácsadó és Szolgáltató Kft.**

használatba adó használatba vevő

képv.: **Szőke Zoltán polgármester** képv.: **dr. Rojkó László ügyvezető**